射擊遊戲開始多樣化，當中美國出咗《毀滅戰士》呢隻俾人認為係史上第一隻算係做到主流嘅第一身射擊遊戲，而且隨住 3D 電腦圖像開始普及（可以睇嚇 PlayStation 同 N64）第一身射擊遊戲同第三身射擊遊戲開始有咗全面嘅發展－《盜墓者羅拉系列》同《生化危機系列》等有射擊成份嘅出名遊戲系列都係喺呢個時期出首作嘅。